CELEX: 32014R0852
Language: hr
Date: 2014-08-05 00:00:00
Title: Provedbena uredba Komisije (EU) br. 852/2014 оd 5. kolovoza 2014. o odobrenju L-metionina kao dodatka hrani za sve životinjske vrste  Tekst značajan za EGP

6.8.2014   
            
            
               HR
            
            
               Službeni list Europske unije
            
            
               L 233/22
            
         PROVEDBENA UREDBA KOMISIJE (EU) br. 852/2014
   оd 5. kolovoza 2014.
   o odobrenju L-metionina kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje L-metionina kao dodatka hrani za životinje. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje L-metionina dobivenog od bakterije Escherichia coli (KCCM 11252P i KCCM 11340P) kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) u svojem je mišljenju od 8. listopada 2013. (2) zaključila da u predloženim uvjetima uporabe L-metionin dobiven od bakterije Escherichia coli (KCCM 11252P i KCCM 11340P) nema negativan utjecaj na zdravlje životinja, zdravlje ljudi ili na okoliš te da se može smatrati djelotvornim izvorom aminokiseline L-metionin za sve životinjske vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjena navedene tvari pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti upotrebu te tvari kako je navedeno u Prilogu ovoj Uredbi.
            
         
               (6)
            
            
               Agencija je u svojem mišljenju izrazila zabrinutost u pogledu sigurnosti L-metionina za ciljne vrste kada se daje u vodi za piće. Međutim, Agencija nije predložila najveću dopuštenu količinu za L-metionin. Stoga je u slučaju davanja L-metionina u vodi za piće primjereno uputiti korisnika da razmotri sve različite izvore metionina kako bi se postigla optimalna opskrba esencijalnim aminokiselinama bez utjecaja na obilježja životinja.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. kolovoza 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
   
      (2)  EFSA Journal 2013.; 11(10):3428.
   
      PRILOG
      
                  Identifikacijski broj dodatka
               
               
                  Naziv nositelja odobrenja
               
               
                  Dodatak
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija nutritivnih dodataka. Funkcionalna skupina: aminokiseline, njihove soli i analogne tvari
                  
               
            
                  3c305
               
               
                  —
               
               
                  L-metionin
               
               
                  
                     Sastav dodatka hrani za životinje
                  
                  L-metionin čistoće najmanje 98,5 %
                  
                     Značajke aktivne tvari
                  
                  L-metionin ((2S)-2-amino-4-(metiltio)butanska kiselina) dobiven fermentacijom s pomoću bakterije Escherichia coli (KCCM 11252P i KCCM 11340P)
                  Kemijska formula: C5H11NO2S
                  CAS broj: 63-68-3
                  
                     Analitička metoda
                      (1)
                  
                  Za utvrđivanje L-metionina u dodatku hrani za životinje: infracrvena apsorpcija i optička rotacija – metode iz monografija FFC-a (Food Chemicals Codex).
                  Za kvantifikaciju metionina u dodatku hrani za životinje i premiksima koji sadržavaju više od 10 % metionina: kromatografija izmjene iona s postkolonskom derivatizacijom i fotometrijskim ili fluorometrijskim otkrivanjem (HPLC-VIS/FD) – ISO/DIS 17180.
                  Za određivanje metionina u premiksima koji sadržavaju manje od 10 % metionina, krmnoj smjesi, krmivu i vodi: kromatografija izmjene iona s postkolonskom derivatizacijom i fotometrijskim otkrivanjem (HPLC/VIS) – Uredba Komisije (EZ) br. 152/2009 (2) (Prilog III., F).
               
               
                  Sve vrste
               
               
                  —
               
               
                   
               
               
                   
               
               
                  
                              1.
                           
                           
                              L-metionin se može primjenjivati i u vodi za piće.
                           
                        
                              2.
                           
                           
                              Deklaracije koje se stavljaju na oznaku dodatka hrani za životinje i premiksa:
                              „Izbjegavati višak proteina ako se dodatak daje u vodi za piće.”
                           
                        
                              3.
                           
                           
                              Ako se na oznaku krmiva i krmne smjese dobrovoljno stavlja deklaracija o dodatku, u njoj je potrebno navesti sljedeće:
                              
                                          —
                                       
                                       
                                          ime i identifikacijski broj dodatka,
                                       
                                    
                                          —
                                       
                                       
                                          dodana količina dodatka.
                                       
                                    
                        
               
                  26. kolovoza 2024.
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports
      
         (2)  SL L 54, 26.2.2009., str. 1.